Legal Document

Category: 0

Text:
12.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ  ΚΑΙ ΚΟΙΝ. ΥΠΗΡΕΣΙΩΝ Αριθ. Φ.Δ4γ/7550/168  της 2 Μαΐου/29 Ιουν. 1970 (ΦΕΚ Β΄ 443)  Περί εφαρμογής των διατάξεων του άρθρ. 16 του Νόμ. 4467/65 και του Β.Δ. 460/65 δια την αποκατάστασιν των σεισμοπαθών 1967-1969 Ηπείρου-Θεσσαλίας. Έχοντες υπ’ όψιν: α)το άρθρ. 16 Νόμ. 4467/65 β)το άρθρ. 3 παρ. 7 Ν.Δ. 4546/66 γ)το υπ’ αριθ. 460/65 Β.Δ/μα ως ετροποποιήθη,  δ)τας υπ’ αριθ. Γ.Λ.Κ. 103123/1636/6.5.1967 και Δ4γ/1818/168/31.1.1970 αποφάσεις ημών. ε)Σύμφωνον γνωμοδότησιν της Συντονιστικής Επιτροπής Αποκαταστάσεως Θεομηνιοπλήκτων ληφθείσαν κατά την υπ’ αριθ. 160/4.3.1970 συνεδρίασίν της αποφασίζομεν: 1.Συμπληρούντες τας ύπερθεν δ΄ σχετικάς αποφάσεις ημών, εγκρίνομεν την εφαρμογήν των διατάξεων των ύπερθεν α΄ και γ΄ σχετικών και δια την στεγαστικήν αποκατάστασιν των εκ των σεισμών των ετών 1967 έως 30.9.1969 πληγέντων κατοίκων των νομών Άρτης, Ιωαννίνων, Θεσπρωτίας, Καρδίτσης, Πρεβέζης και Τρικάλων. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν δια κοινής αποφάσεως εκδιδομένης βάσει του ύπερθεν α΄ σχετικού. 3.Αι δαπάναι εκτελέσεως του ανωτέρω προγράμματος θα βαρύνουν την πίστωσιν του έργου 79604 της ΣΑΣ 196/70 του πρ/σμού Δημοσίων Επενδύσεων.